CELEX: 62007TN0462
Language: da
Date: 2007-12-19 00:00:00
Title: Sag T-462/07: Sag anlagt den 19. december 2007 — GALP Energia España m.fl. mod Kommissionen

23.2.2008   
            
            
               DA
            
            
               Den Europæiske Unions Tidende
            
            
               C 51/50
            
         Sag anlagt den 19. december 2007 — GALP Energia España m.fl. mod Kommissionen
   (Sag T-462/07)
   (2008/C 51/92)
   Processprog: engelsk
   Parter
   
      Sagsøgere: GALP Energia España SA (Madrid, Spanien), Petróleos de Portugal SA (Lissabon, Portugal) og GALP Energia, SGPS, SA (Lissabon, Portugal) (ved lawyer M. Slotboom)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Principalt, den anfægtede beslutning annulleres.
            
         
               —
            
            
               Subsidiært, beslutningens artikel 1, 2 og 3 annulleres, for så vidt som de angår sagsøgerne.
            
         
               —
            
            
               Mere subsidiært, beslutningens artikel 2 annulleres med hensyn til den bøde, der er blevet pålagt sagsøgerne.
            
         
               —
            
            
               Mest subsidiært, den bøde, der er blevet pålagt sagsøgerne ved beslutningens artikel 2, nedsættes.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har i deres stævning nedlagt påstand om hel eller delvis ophævelse af Kommissionens beslutning K(2007) 4441 endelig udg. af 3. oktober 2007 om en procedure efter artikel 81 EF (sag COMP/38.710 — Bitumen, Spanien), i hvilken Kommissionen har fastslået, at sagsøgerne sammen med en række andre virksomheder har deltaget i en samling af aftaler og samordnet praksis vedrørende bitumen til vejbyggeri, der dækkede det spanske marked, og som nærmere bestemt bestod i aftaler om markedsopdeling og om koordinering af priser.
   Til støtte for deres påstande har sagsøgerne anført følgende anbringender:
   
               —
            
            
               Kommissionen har i strid med princippet om god forvaltningsskik i artikel 41 i Den Europæiske Unions charter om grundlæggende rettigheder forsømt at foretage en retfærdig, omhyggelig og upartisk undersøgelse og har i stedet støttet sig på løse og ukorrekte beskyldninger fremsat af andre virksomheder.
            
         
               —
            
            
               Kommissionen har tilsidesat artikel 81 EF og artikel 23, stk. 2, i forordning nr. 1/2003 (1) ved at have foretaget et åbenbart fejlskøn og ved en urigtig anvendelse af gældende ret, da man fastslog, at GALP Energia España har deltaget i kundetildeling, overvågnings- og kompensationsordninger samt i konkurrencebegrænsende prisordninger, som beskrevet i den anfægtede beslutning.
            
         
               —
            
            
               Kommissionen har herudover tilsidesat artikel 81 EF og artikel 23, stk. 2, i forordning (EF) nr. 1/2003 i forbindelse med den tidsmæssige vurdering af den påståede overtrædelse af artikel 81 EF, ved hvilken den fastslog, at GALP Energia Españas deltagelse i den ulovlige praksis varede indtil oktober 2002. Herudover hævder sagsøgerne, at Kommissionen har tilsidesat de ovennævnte bestemmelser i forbindelse med fastsættelsen af niveauet for den pålagte bøde.
            
         
               —
            
            
               Endelig gøres det gældende, at Kommissionen har forsømt at foretage en omhyggelig og uafhængig undersøgelse, og at der følgelig foreligger en mangelfuld bevisførelse og en tilsidesættelse af begrundelsespligten i henhold til artikel 253 EF.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1, s. 1).